Kirani James

Kirani Zeno James (sündinud 1. septembril 1992) on Grenada kergejõustiklane (200 m ja 400 m jooksja).

2011. aastal maailmameistrivõistlustel Daegus tuli ta 400 meetri jooksus maailmameistriks.

2012. aastal Londoni olümpiamängudel võitis ta 400 meetri jooksus kuldmedali 43,94ga. Temast sai esimene grenadalane, kes on võitnud olümpiamängude medali, ning esimene mitteameeriklane, kes on alistanud 44 sekundi piiri 400 meetri jooksus. 2013. aastal maailmameistrivõistlustel Moskvas kangestus ta 400 meetri jooksu lõpumeetritel ja sai seitsmenda koha.

2015. aasta maailmameistrivõistlustel Pekingis võitis ta tulemusega 43,78 pronksmedali.

2016. aasta suveolümpiamängudel Rio de Janeiros võitis ta maailmarekordi püstitanud lõunaaafriklase Wayde van Niekerki järel 43,76-ga hõbemedali.

2020. aasta suveolümpiamängudel Tokyos oli ta ajaga 44,08 bahamalase Steven Gardineri ja kolumblase Anthony Zambrano järel kolmas.

2022. aasta maailmameistrivõistlustel Eugene'is võitis ta ajaga 44,48 Michael Normani järel hõbeda.

2023. aasta maailmameistrivõistlustel Budapestis sai James finaalis esialgu viienda koha, kuid diskvalifitseeriti siserajale astumise tõttu.

2024. aasta suveolümpiamängudel Pariisis sai James ajaga 43,87 viienda koha.

Ta on oma sportlike saavutuste eest nimetatud Briti impeeriumi ordu komandöriks (CBE). https://www.thegazette.co.uk/London/issue/63572/supplement/N46 

 Isiklikud rekordid 
 Välisrekordid 
 Ala  Tulemus  Aeg  Koht 200 m jooks  20,41   16. aprill 2011    El Paso 400 m jooks  43,74   3. juuli 2014    Lausanne

 Siserekordid 
 Ala  Tulemus  Aeg  Koht 200 m jooks  20,58   21. jaanuar 2011    Albuquerque 400 m jooks  44,80   27. veebruar 2011    Fayetteville

 Viited 

 Välislingid 


Kategooria:Grenada kergejõustiklased
Kategooria:Sprinterid
Kategooria:Olümpiavõitjad
Kategooria:Briti impeeriumi ordu komandörid‎
Kategooria:Sündinud 1992